|  |
| --- |
| Številka: 007-152/2025/14 |
| Ljubljana, 18. julij 2025 |
| EVA: 2025-2330-0031 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |

|  |
| --- |
| **ZADEVA: Uredba o spremembah in dopolnitvah Uredbe o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027 – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …..…… seji dne ………... sprejela naslednjiSKLEP:Vlada Republike Slovenije je izdala Uredbo o spremembah in dopolnitvah Uredbe o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027 in jo objavi v Uradnem listu Republike Slovenije.Barbara Kolenko Helblgeneralna sekretarkaPriloga:– Uredba o spremembah in dopolnitvah Uredbe o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027.Sklep prejmeta:– Ministrstvo za kmetijstvo, gozdarstvo in prehrano,– Služba Vlade Republike Slovenije za zakonodajo. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| – Simona Vrevc, vršilka dolžnosti generalne direktorice Direktorata za kmetijstvo,– mag. Andreja Komel, vodja Sektorja za strukturno politiko in razvoj podeželja, Direktorat za kmetijstvo,– Andrej Hafner, vodja Sektorja za pravno sistemske zadeve v kmetijstvu. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Uredba o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027 (Uradni list RS, št. 124/23 in 98/24) določa pravila za izvajanje intervencije podpora za novo sodelovanje v shemah kakovosti iz strateškega načrta skupne kmetijske politike za obdobje 2023–2027.S predlogom Uredbe o spremembah in dopolnitvah Uredbe o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027 se med upravičene proizvode v okviru sheme kakovosti »zajamčena tradicionalna posebnost« dodajata proizvoda seneno meso ter predelani izdelki iz senenega mesa. S predlagano dopolnitvijo se želi spodbuditi vključevanje novih proizvodov z dodano vrednostjo v sheme kakovosti, kar prispeva k večji prepoznavnosti in tržni diferenciaciji slovenskih kmetijskih proizvodov. Seneno meso izhaja iz tradicionalnega sistema reje brez silaže, kar pozitivno vpliva na kakovost mesa, dobrobit živali ter ohranjanje okolja. Z vključitvijo teh proizvodov v shemo kakovosti se omogoča upravičencem, ki pridobijo certifikat, dostop do finančne podpore v prvih letih sodelovanja v shemi kakovost, hkrati pa se potrošnikom zagotavlja višja stopnja transparentnosti in zaupanja v poreklo in način pridelave.S predlogom uredbe se zaradi predvidenih sprememb na področju certificiranja vin v postopku preverjanja obveznosti iz intervencije odločba enači s pridobljenim certifikatom, uredi pa se tudi način pridobivanja podatkov o površinah kmetijskih zemljišč v uporabi, ki izpolnjujejo zahteve iz predpisov o ekološkem kmetovanju. Po predlagani ureditvi se bodo ti podatki pridobivali iz nove elektronske evidence pridelovalcev in predelovalcev ekoloških in integriranih kmetijskih pridelkov ali živil, kar bo zagotovilo večjo ažurnost, zanesljivost ter administrativno poenostavitev za upravičence in upravni organ. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** Uredba o spremembah in dopolnitvah Uredbe o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027 prinaša nove finančne posledice za proračun RS, kar je razvidno iz podatkov v tabeli II b. Sredstva v višini 165.250 EUR na leto bodo za leti 2026 in 2027 načrtovana ob pripravi sprememb proračuna za 2026 in 2027 s prerazporeditvijo iz NRP 2330-24-0004 - Intervencije za pridelavo in predelavo SN 23-27.Republika Slovenija trenutno v obdobju izvajanja SN 2023–2027 za intervencijo podpora za novo sodelovanje v shemah kakovosti namenja 1.429.320,00 eurov sredstev. Od tega je bilo 722.298,24 EUR odobrenih na prvih dveh javnih razpisih, 707.000,00 EUR sredstev pa je predvidenih za javni razpis, ki bo objavljen konec leta 2025. Na Evropsko Komisijo je vložen predlog spremembe SN SKP 2023-2027, v katerem predlagamo povečanje sredstev za 500.000,00 EUR, s čimer bomo zagotovili sredstva za novo dodana proizvoda, katera predlagamo s to spremembo uredbe, poleg tega bomo zagotovili sredstva za izvajanje intervencije do konca programskega obdobja. Po odobritvi spremembe bo za izvajanje intervencije namenjenih skupno 1.929.320,00 EUR. Delež sofinanciranja EU znaša 33,90 %, delež sofinanciranja iz nacionalnega proračuna pa 66,10 %. Sredstva za posamezno leto se zagotavljajo na proračunski postavki 221065 Skupni strateški načrt 2023-2027 – EKSRP – slovenska udeležba in proračunski postavki 221064 Skupni strateški načrt 2023-2027 – EKSRP – EU, kot je razvidno iz tabele »Ocena finančnih posledic« v nadaljevanju. Sredstva se bodo v okviru proračuna za leto 2026 zagotovila na projektu Sodelovanje SN 23-27, šifra NRP 2330-24-0011, na proračunskih postavkah PP 221064 – skupni strateški načrt 2023-2027 – EKSRP – EU in PP 221065 – skupni strateški načrt 2023-2027 – EKSRP – slovenska udeležba.  |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto  | Znesek za t + 1  |
| Ministrstvo za kmetijstvo, gozdarstvo in prehrano | 2330-24-0011-Sodelovanje SN 23-27 MKGP | 221065 Skupni strateški načrt 2023-2027 – EKSRP – slovenska udeležba | 0 EUR | 467.327 EUR |
| Ministrstvo za kmetijstvo, gozdarstvo in prehrano | 2330-24-0011-Sodelovanje SN 23-27 MKGP | 221064 Skupni strateški načrt 2023-2027 – EKSRP – EU | 0 EUR | 239.673 EUR |
| **SKUPAJ** | 0 EUR | 707.000 EUR |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| Ministrstvo za kmetijstvo, gozdarstvo in prehrano | NRP 2330-24-0004 - Intervencije za pridelavo in predelavo SN 23-27 | 221065 Skupni strateški načrt 2023-2027 – EKSRP – slovenska udeležba |  | 165.250 EUR |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**/ |
| **8. Predstavitev sodelovanja z združenji občin:**  |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| Datum objave na e-demokraciji: 23. 6. 2025V razpravo so bili vključeni:* nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predloge, pripombe z navedbo predlagateljev:  vsa prejeta mnenja in predlogi so bili preučeni in upoštevani. V primeru neupoštevanja so bila predlagateljem podana pojasnila za neupoštevanje predlogov. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  mag. Ervin Kosi državni sekretar p. p. št. 1002-28/2024/8 z dne 21. 5. 2024 |

**PREDLOG**

 **2025-2330-0031**

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) Vlada Republike Slovenije izdaja

**U R E D B O**

**o spremembah in dopolnitvah Uredbe o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027**

**1. člen**

V Uredbi o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027 (Uradni list RS, št. 124/23 in 98/24) se v 6. členu v 1. točki v tretji alineji beseda »odločbo« nadomesti z besedilom »certifikat oziroma odločbo«.

 **2. člen**

V 9. členu se v prvem odstavku na koncu 3. točke pika nadomesti s podpičjem in za 3. točko doda nova, 4. točka, ki se glasi:

»4. če gre za shemo kakovosti iz 3. točke drugega odstavka 2. člena te uredbe in vlagatelj iz 1. točke prvega odstavka 3. člena te uredbe vloži vlogo za proizvod seneno meso, vlagatelj iz 2. ali 3. točke prvega odstavka 3. člena te uredbe pa vloži vlogo za proizvod predelani izdelki iz senenega mesa.«.

Za tretjim odstavkom se doda nov četrti odstavek, ki se glasi:

»(4) Če gre za shemo kakovosti iz 3. točke drugega odstavka 2. člena te uredbe, lahko vlagatelj v zvezi z istim KMG na isti javni razpis vloži vlogo za proizvod seneno meso ali za proizvod predelani izdelki iz senenega mesa.«.

Dosedanji četrti odstavek, ki postane peti odstavek, se spremeni tako, da se glasi:

»(5) Če vlagatelj za isti KMG vloži vlogo za oba proizvoda iz posamezne točke tretjega odstavka tega člena oziroma za oba proizvoda iz prejšnjega odstavka, se vloga, ki je vložena po datumu in času vložitve prve vložene vloge, zavrne.«.

 **3. člen**

Priloga se nadomesti z novo Prilogo, ki je kot Priloga sestavni del te uredbe.

**[PREHODNA IN KONČNA DOLOČBA](https://www.uradni-list.si/glasilo-uradni-list-rs/vsebina/undefined/glasilo-uradni-list-rs/vsebina/2016-01-2851/%22%20%5Cl%20%22PREHODNA%20IN%20KON%C4%8CNI%20DOLO%C4%8CBI)**

**4. člen**

**(začeti postopki)**

Postopki, začeti na podlagi Uredbe o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027 (Uradni list RS, št. 124/23 in 98/24), se končajo v skladu z Uredbo o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027 (Uradni list RS, št. 124/23 in 98/24).

**5. člen**

 **(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-152/2025/14

Ljubljana, dne

EVA 2025-2330-0031

Vlada Republike Slovenije

dr. Robert Golob

predsednik

**Priloga:**

**»Priloga: Višina pavšalnega zneska za upravičeno shemo kakovosti oziroma proizvod iz upravičene sheme kakovosti**

(1) Višina pavšalnega zneska za upravičeno shemo kakovosti iz 1. točke drugega odstavka 2. člena te uredbe se določi na naslednji način:

1. če gre za vlagatelja iz 2. ali 3. točke prvega odstavka 3. člena te uredbe:

|  |  |
| --- | --- |
| **PROIZVOD IZ SHEME KAKOVOSTI** | **EUR** |
| Jajca izpod Kamniških planin | 3.032,5 |
| Kraška panceta, Kraški zašink, Kraški pršut | 2.972,5 |
| Prekmurska šunka, Zgornjesavinjski želodec, Prleška tünka, Šebreljski želodec, Kranjska klobasa | 2.389,5 |
| Ptujski lük | 2.141,0 |
| Slovenski med | 2.866,5 |
| Štajerski hmelj | 2.402,5 |
| Štajersko prekmursko bučno olje | 4.400,5 |

1. če gre za vlagatelja iz 1. točke prvega odstavka 3. člena te uredbe:

|  |  |  |
| --- | --- | --- |
| **PROIZVOD IZ SHEME KAKOVOSTI** | **ŠTEVILO KMG** | **EUR/KMG** |
| Jajca izpod Kamniških planin | do 5 | 2.617,0 |
| Jajca izpod Kamniških planin | od 6 do 10  | 2.015,5 |
| Jajca izpod Kamniških planin | 11 ali več | 1.647,0 |
| Kraška panceta, Kraški zašink, Kraški pršut | do 5 | 2.791,0 |
| Kraška panceta, Kraški zašink, Kraški pršut | od 6 do 10  | 2.197,0 |
| Kraška panceta, Kraški zašink, Kraški pršut | 11 ali več | 1.835,0 |
| Prekmurska šunka, Zgornjesavinjski želodec, Prleška tünka, Šebreljski želodec, Kranjska klobasa | do 5 | 2.499,5 |
| Prekmurska šunka, Zgornjesavinjski želodec, Prleška tünka, Šebreljski želodec, Kranjska klobasa | od 6 do 10  | 1.978,0 |
| Prekmurska šunka, Zgornjesavinjski želodec, Prleška tünka, Šebreljski želodec, Kranjska klobasa | 11 ali več | 1.679,5 |
| Ptujski lük | do 5 | 2.171,5 |
| Ptujski lük | od 6 do 10  | 1.681,0 |
| Ptujski lük | 11 ali več | 1.409,5 |
| Slovenski med | do 5 | 3.343,0 |
| Slovenski med | od 6 do 10  | 2.762,0 |
| Slovenski med | 11 ali več | 2.412,0 |
| Štajerski hmelj | do 5 | 2.302,0 |
| Štajerski hmelj | od 6 do 10  | 1.779,0 |
| Štajerski hmelj | 11 ali več | 1.479,0 |
| Štajersko prekmursko bučno olje | do 5 | 3.301,0 |
| Štajersko prekmursko bučno olje | od 6 do 10  | 2.528,0 |
| Štajersko prekmursko bučno olje | 11 ali več | 2.012,0 |

(2) Višina pavšalnega zneska za upravičeno shemo kakovosti iz 2. točke drugega odstavka 2. člena te uredbe se določi na naslednji način:

1. če gre za vlagatelja iz 2. ali 3. točke prvega odstavka 3. člena te uredbe:

|  |  |
| --- | --- |
| **PROIZVOD IZ SHEME KAKOVOSTI** | **EUR** |
| Meso istrskega goveda – boškarin | 2.389,5 |
| Ekstra deviško oljčno olje Slovenske Istre | 4.935,0 |
| Kraški med, Kočevski gozdni med, Istrski med | 2.866,5 |
| Oljčno olje Istra | 3.330,5 |
| Tolminc, Bovški sir, Mohant, Istrski ovčji sir, Nanoški sir | 2.803,0 |

1. če gre za vlagatelja iz 1. točke prvega odstavka 3. člena te uredbe:

|  |  |  |
| --- | --- | --- |
| **PROIZVOD IZ SHEME KAKOVOSTI**  | **ŠTEVILO KMG** | **EUR/KMG**  |
| Meso istrskega goveda – boškarin | do 5 | 2.499,5  |
| Meso istrskega goveda – boškarin | od 6 do 10  | 1.978,0 |
| Meso istrskega goveda – boškarin | 11 ali več | 1.679,5 |
| Ekstra deviško oljčno olje Slovenske Istre | do 5 | 4.393,0 |
| Ekstra deviško oljčno olje Slovenske Istre | od 6 do 10  | 3.553,5 |
| Ekstra deviško oljčno olje Slovenske Istre | 11 ali več | 2.979,0 |
| Kraški med, Kočevski gozdni med, Istrski med | do 5 | 3.343,0 |
| Kraški med, Kočevski gozdni med, Istrski med | od 6 do 10  | 2.762,0 |
| Kraški med, Kočevski gozdni med, Istrski med | 11 ali več | 2.412,0 |
| Oljčno olje Istra | do 5 | 2.766,0 |
| Oljčno olje Istra | od 6 do 10  | 2.127,0 |
| Oljčno olje Istra | 11 ali več | 1.726,5 |
| Tolminc, Bovški sir, Mohant, Istrski ovčji sir, Nanoški sir | do 5 | 2.706,5 |
| Tolminc, Bovški sir, Mohant, Istrski ovčji sir, Nanoški sir | od 6 do 10  | 2.133,0 |
| Tolminc, Bovški sir, Mohant, Istrski ovčji sir, Nanoški sir | 11 ali več | 1.790,0 |

(3) Višina pavšalnega zneska za vrsto vina iz upravičene sheme kakovosti iz 2. točke drugega odstavka 2. člena te uredbe se za vlagatelja iz 2. ali 3. točke prvega odstavka 3. člena te uredbe določi glede na število ocen vina v skladu s predpisom, ki ureja vino, ki jih je KMG pridobilo v koledarskem letu objave javnega razpisa, na naslednji način:

|  |  |
| --- | --- |
| **VRSTA VINA** | **EUR/št. ocen** |
| Mirna vina: Goriška brda, Vipavska dolina, Kras, Slovenska Istra, Štajerska Slovenija, Prekmurje, Bizeljsko Sremič, Dolenjska, Bela krajina | 392,0 |
| Peneča vina: Goriška brda, Vipavska dolina, Kras, Slovenska Istra, Štajerska Slovenija, Prekmurje, Bizeljsko Sremič, Dolenjska, Bela krajina | 491,0 |
| Teran, Cviček, Belokranjec, Metliška črnina, Bizeljčan | 414,5 |

(4) Višina pavšalnega zneska za upravičeno shemo kakovosti iz 3. točke drugega odstavka 2. člena te uredbe se določi na naslednji način:

1. če gre za vlagatelja iz 2. ali 3. točke prvega odstavka 3. člena te uredbe:

|  |  |
| --- | --- |
| **PROIZVOD IZ SHEME KAKOVOSTI** | **EUR** |
| Belokranjska pogača, Prekmurska gibanica, Slovenska potica, Idrijski žlikrofi | 2.285,0 |
| Seneno mleko, kozje seneno mleko in ovčje seneno mleko | 1.124,5 |
| Seneno meso  | 1.020,5 |
| Predelani izdelki iz senenega mesa | 1.237,5 |

1. če gre za vlagatelja iz 1. točke prvega odstavka 3. člena te uredbe:

|  |  |  |
| --- | --- | --- |
| **PROIZVOD IZ SHEME KAKOVOSTI** | **ŠTEVILO KMG** | **EUR/KMG** |
| Belokranjska pogača, Prekmurska gibanica, Slovenska potica, Idrijski žlikrofi | do 5 | 2.447,5 |
| Belokranjska pogača, Prekmurska gibanica, Slovenska potica, Idrijski žlikrofi | od 6 do 10  | 1.939,0 |
| Belokranjska pogača, Prekmurska gibanica, Slovenska potica, Idrijski žlikrofi | 11 ali več | 1.651,5 |
| Seneno mleko, kozje seneno mleko in ovčje seneno mleko | do 10 | 961,0 |
| Seneno mleko, kozje seneno mleko in ovčje seneno mleko | od 11 do 30 | 596,5 |
| Seneno mleko, kozje seneno mleko in ovčje seneno mleko | 31 ali več | 502,0 |
| Seneno meso  | do 50 | 664,0 |
| Seneno meso  | od 51 do 250 | 521,0 |
| Seneno meso  | 251 ali več  | 503,0 |

(5) Če gre za upravičeno shemo kakovosti iz 4. točke drugega odstavka 2. člena te uredbe, se za vlagatelja iz prvega odstavka 3. člena te uredbe višina pavšalnega zneska za KMG, za katero se odobrijo sredstva, določi na naslednji način:

1. osnovna višina pavšalnega zneska znaša 467,5 EUR;
2. če ima KMG ob vložitvi vloge na javni razpis certifikat za predelavo ekoloških proizvodov, se višina pavšalnega zneska iz prejšnje točke poveča za 195 EUR;
3. če ima KMG ob vložitvi vloge na javni razpis certifikat za čebelarstvo, se višina pavšalnega zneska iz 1. točke tega odstavka poveča za 3 EUR za vsako čebeljo družino, za katero ima KMG certifikat;
4. če ima KMG ob vložitvi vloge na javni razpis certifikat za pridelavo ekoloških proizvodov, se višina pavšalnega zneska iz 1. točke tega odstavka poveča za znesek, ki se določi glede na površino kmetijskih zemljišč, ki jih ima KMG v uporabi na dan 5. decembra v koledarskem letu objave javnega razpisa, pri čemer se upoštevajo GERK-i, ki imajo status »ekološki« ali »preusmeritev«, kar je razvidno iz evidence s področja ekološke pridelave in predelave kmetijskih pridelkov in živil iz zakona, ki ureja kmetijstvo. Višina pavšalnega plačila se določi na naslednji način:

|  |  |  |
| --- | --- | --- |
| **VRSTA DEJANSKE RABE** | **ŠIFRA DEJANSKE RABE** | **EUR/ha** **kmetijskih****zemljišč v****uporabi** |
| Njiva  | 1100 | 45,0 |
| Začasno travinje | 1131 | 45,0 |
| Njiva za rejo polžev | 1150 | 45,0 |
| Hmeljišče | 1160 | 68,5 |
| Hmeljišče v premeni | 1161 | 45,0 |
| Jagode na njivi | 1170 | 68,5 |
| Trajne rastline na njivah | 1180 | 96,5 |
| Rastlinjak | 1190 | 124,0 |
| Rastlinjak s sadnimi vrstami | 1192 | 124,0 |
| Vinograd | 1211 | 64,0 |
| Matičnjak | 1212 | 64,0 |
| Intenzivni sadovnjak | 1221 | 64,0 |
| Oljčnik | 1230 | 64,0 |
| Ekstenzivni sadovnjak | 1222 | 40,5 |
| Preostali trajni nasadi | 1240 | 64,0 |
| Trajni travnik | 1300 | 40,5 |
| Travinje z razpršenimi neupravičenimi značilnostmi | 1320 | 40,5 |

(6) Višina pavšalnega zneska za upravičeno shemo kakovosti iz 5. točke drugega odstavka 2. člena te uredbe se določi na naslednji način:

1. če gre za vlagatelja iz 2. ali 3. točke prvega odstavka 3. člena te uredbe:

|  |  |
| --- | --- |
|  **PROIZVOD IZ SHEME KAKOVOSTI** | **EUR** |
| Drobnica | 834,5 |
| Govedo | 834,5 |
| Goveje meso | 1.283,5 |
| Meso drobnice | 1.395,5 |
| Mlečni izdelki | 1.354,0 |
| Mleko | 573,0 |
| Perutnina | 834,5 |
| Perutninsko meso | 1.283,5 |
| Prašiči | 834,5 |
| Prašičje meso | 1.395,5 |
| Predelani izdelki iz sadja  | 1.693,0 |
| Sadje | 1.073,5 |
| Žita in ajda | 1.375,5 |
| Predelani izdelki iz žit in ajde | 1.837,0 |

1. če gre za vlagatelja iz 1. točke prvega odstavka 3. člena te uredbe:

|  |  |  |
| --- | --- | --- |
| **PROIZVOD IZ SHEME KAKOVOSTI** | **ŠTEVILO KMG** | **EUR/KMG** |
| Drobnica | do 30  | 556,5 |
| Drobnica | od 31 do 100 | 459,0 |
| Drobnica | 101 ali več | 434,5 |
| Govedo | do 50 | 526,0 |
| Govedo | od 51 do 250 | 411,5 |
| Govedo | 251 ali več | 384,5 |
| Mlečni izdelki | do 10 | 904,5 |
| Mlečni izdelki | od 11 do 30 | 678,5 |
| Mlečni izdelki | 31 ali več | 617,0 |
| Mleko | do 50 | 96,0 |
| Mleko | od 51 do 250 | 42,5 |
| Mleko | 251 ali več | 25,0 |
| Perutnina | do 50 | 435,5 |
| Perutnina | od 51 do 250 | 315,0 |
| Perutnina | 251 ali več | 285,0 |
| Prašiči | do 10 | 775,5 |
| Prašiči | od 11 do 30 | 531,5 |
| Prašiči | 31 ali več | 465,0 |
| Predelani izdelki iz sadja  | do 10  | 1.068,5 |
| Predelani izdelki iz sadja  | od 11 do 30  | 847,0 |
| Predelani izdelki iz sadja  | 31 ali več | 770,0 |
| Sadje | do 10  | 767,5 |
| Sadje | od 11 do 30  | 573,0 |
| Sadje | 31 ali več | 527,5 |
| Žita in ajda | do 30 | 708,0 |
| Žita in ajda | od 31 do 100 | 593,5 |
| Žita in ajda | 101 ali več  | 557,5 |
| Predelani izdelki iz žit in ajde | do 30 | 991,0 |
| Predelani izdelki iz žit in ajde | od 31 do 100 | 853,5 |
| Predelani izdelki iz žit in ajde | 101 ali več | 800,5 |

«.

**OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo predpisa)**

Pravna podlaga za Uredbo o spremembah Uredbe o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027 so 77. člen Uredbe 2021/2115/EU, 10. in 11.a člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) in strateški načrt, ki ureja skupno kmetijsko politiko za obdobje 2023–2027 ter je dostopen na osrednjem spletnem mestu državne uprave in na spletni strani skupne kmetijske politike.

1. **Rok za izdajo predpisa, ki ga je določil zakon**

Zakon o kmetijstvu sicer ne predpisuje roka za izdajo te uredbe, je pa pomembno, da bo predpis sprejet in uveljavljen čim prej. S tem se sledi izvajanju terminskega načrta objave javnih razpisov, poleg tega je pomembno tudi, da bodo sredstva čim prej počrpana.

1. **Splošna obrazložitev v zvezi s predlogom predpisa, če je potrebna**

 **/**

1. **Predstavitev presoje posledic na posamezna področja, če te niso mogle biti celovito predstavljene v predlogu zakona**

 **/**

II. VSEBINSKA OBRAZLOŽITEV PREDLAGANIH REŠITEV

Uredba o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027 (Uradni list RS, št. 124/23 in 98/24) določa pravila za izvajanje intervencije podpora za novo sodelovanje v shemah kakovosti iz strateškega načrta skupne kmetijske politike za obdobje 2023–2027.

S predlogom Uredbe o spremembah in dopolnitvah Uredbe o izvajanju intervencije podpora za novo sodelovanje v shemah kakovosti iz strateškega načrta skupne kmetijske politike 2023–2027 se med upravičene proizvode v okviru sheme kakovosti »zajamčena tradicionalna posebnost« dodajata proizvoda seneno meso ter predelani izdelki iz senenega mesa. S predlagano dopolnitvijo se želi spodbuditi vključevanje novih proizvodov z dodano vrednostjo v sheme kakovosti, kar prispeva k večji prepoznavnosti in tržni diferenciaciji slovenskih kmetijskih proizvodov. Seneno meso izhaja iz tradicionalnega sistema reje brez silaže, kar pozitivno vpliva na kakovost mesa, dobrobit živali ter ohranjanje okolja. Z vključitvijo teh proizvodov v shemo kakovosti se omogoča upravičencem, ki pridobijo certifikat, dostop do finančne podpore v prvih letih sodelovanja v shemi kakovosti, hkrati pa se potrošnikom zagotavlja višja stopnja transparentnosti ter zaupanja v poreklo in način pridelave.

S predlogom uredbe se zaradi predvidenih sprememb na področju certificiranja vin v postopku preverjanja obveznosti iz intervencije odločba enači s pridobljenim certifikatom, uredi pa se tudi način pridobivanja podatkov o površinah kmetijskih zemljišč v uporabi, ki izpolnjujejo zahteve iz predpisov o ekološkem kmetovanju. Po predlagani ureditvi se bodo ti podatki pridobivali iz nove elektronske evidence pridelovalcev in predelovalcev ekoloških in integriranih kmetijskih pridelkov ali živil, kar bo zagotovilo večjo ažurnost, zanesljivost ter administrativno poenostavitev za upravičence in upravni organ.